CELEX: 62008CN0259
Language: da
Date: 2008-06-17 00:00:00
Title: Sag C-259/08: Sag anlagt den 17. juni 2008 — Kommissionen for De Europæiske Fællesskaber mod Den Hellenske Republik

15.8.2008   
            
            
               DA
            
            
               Den Europæiske Unions Tidende
            
            
               C 209/32
            
         Sag anlagt den 17. juni 2008 — Kommissionen for De Europæiske Fællesskaber mod Den Hellenske Republik
   (Sag C-259/08)
   (2008/C 209/48)
   Processprog: græsk
   Parter
   
      Sagsøger: Kommissionen for De Europæiske Fællesskaber (ved M. Patakia og D. Recchia)
   
      Sagsøgt: Den Hellenske Republik
   Sagsøgerens påstande
   
               —
            
            
               Det fastslås, at Den Hellenske Republik har tilsidesat sine forpligtelser i henhold til nedennævnte bestemmelser, idet den ikke truffet de foranstaltninger, der er nødvendige for at efterkomme de forpligtelser, der følger af artikel 3, stk. 1 og 2, artikel 4, stk. 1, artikel 5 og artikel 8, stk. 1, i Rådets direktiv 79/409/EØF af 2. april 1979 om beskyttelse af vilde fugle (1)
               
            
         
               —
            
            
               Den Hellenske Republik tilpligtes at betale sagens omkostninger.
            
         Søgsmålsgrunde og væsentligste argumenter
   
               1.
            
            
               Kommissionen har undersøgt, om de foranstaltninger, den Hellenske Republik har truffet til gennemførelse af direktiv 79/409/EØF, er i overensstemmelse med fællesskabsretten. Det fremgår af denne undersøgelse, at nogle af direktivets bestemmelser ikke er blevet gennemført fuldt ud og/eller ikke er blevet gennemført korrekt.
            
         
               2.
            
            
               Kommissionen er navnlig af den opfattelse, at Den Hellenske Republik ikke har gennemført artikel 3, stk. 1, i direktiv 79/409/EØF, eftersom den ikke har truffet alle nødvendige foranstaltninger for at beskytte, opretholde eller genskabe tilstrækkeligt forskelligartede og vidtstrakte levesteder for alle de i artikel 1 omhandlede fuglearter.
            
         
               3.
            
            
               Kommissionen er ligeledes af den opfattelse, at artikel 3, stk. 2, i direktiv 79/409EØF ikke er blevet gennemført fuldt ud og korrekt, idet gennemførelseslovgivningen ikke giver adgang til at føre kontrol med lovligheden af udpegningen af en lokalitet som SBO, ikke indeholder nogen bestemmelse om beskyttelse af de leveområder, der ligger uden for SBO'erne, men som grænser op til disse, og desuden ikke indeholder nogen bestemmelse om spørgsmålet om genskabelse af ødelagte biotoper, og oprettelse af nye biotoper, selv om der herved er tale om vigtige formål, der forfølges med direktivet.
            
         
               4.
            
            
               Kommissionen har endvidere fremhævet, at artikel 4, stk. 1, i direktiv 79/409/EØF heller ikke er blevet gennemført korrekt, for så vidt som der ikke er fastsat nogen formel procedure for udpegningen af områder som SBO, der ikke er en udtrykkelig henvisning til og forbindelse mellem de arter, der er anført i bilag I, og forpligtelserne til udpegning af SBO'er, og der ikke er nogen henvisning til forpligtelsen til at tage hensyn til tendenser og variationer vedrørende størrelsen af bestanden af de beskyttede arter.
            
         
               5.
            
            
               Kommissionen har dernæst konstateret, at artikel 5 i direktiv 79/409/EØF ikke er blevet gennemført fuldt ud og korrekt, eftersom det græske regelsæt ikke indeholder nogen generel bestemmelse om beskyttelse af arterne, som direktivet foreskriver, men derimod kun tager sigte på jagt. Forbuddet mod forsætligt at dræbe de beskyttede arter og forsætligt at indsamle deres æg er desuden ikke blevet gennemført.
            
         
               6.
            
            
               Endelig har Kommissionen gjort gældende, at artikel 8, stk. 1, i direktiv 79/409/EØF ikke er blevet korrekt gennemført, eftersom det græske regelsæt ikke indeholder et generelt forbud mod anvendelse af alle midler, indretninger eller metoder til massefangst eller -drab eller ikke-selektiv fangst eller drab, som kan medføre, at en art forsvinder lokalt.
            
         
               7.
            
            
               Kommissionen er således af den opfattelse, at Den Hellenske Republik ikke fuldt ud og/eller korrekt har opfyldt de forpligtelser, der følger af artikel 3, stk. 1 og 2, artikel 4, stk. 1, artikel 5 og artikel 8, stk. 1, i Rådets direktiv 79/409/EØF af 2. april 1979 om beskyttelse af vilde fugle.
            
         
      (1)  EFT L 103 af 25.4.1979, s. 1.